7.9.2013 Jurnalul Oficial al Uniunii Europene L 240/21 DECIZII DECIZIA 2013/446/PESC A CONSILIULUI din 6 septembrie 2013 de modificare a Deciziei 2010/452/PESC privind misiunea de monitorizare a Uniunii Europene în Georgia, EUMM Georgia CONSILIUL UNIUNII EUROPENE, având în vedere Tratatul privind Uniunea Europeană, în special articolul 28, articolul 42 alineatul (4) și articolul 43 alineatul (2), având în vedere propunerea Înaltului Reprezentant al Uniunii pentru afaceri externe şi politica de securitate, întrucât: (1) La 12 august 2010, Consiliul a adoptat Decizia 2010/452/PESC (!), care a continuat misiunea de moni- torizare a Uniunii Europene în Georgia EUMM Georgia (denumită în continuare "EUMM  Georgia" sau "misiunea'")  instituită  prin  Acţiunea  comună 2008/736/PESC a Consiliului la 15 septembrie 2008 (?). Decizia 2010/452/PESC expiră la 14 septembrie 2013. ( EUMM Georgia ar trebui prelungită pentru o perioadă suplimentară de 15 luni pe baza mandatului său actual. (3) Misiunea se va desfășura în contextul unei situații care s- ar putea deteriora şi care ar putea aduce atingere realizării obiectivelor acţiunii externe a Uniunii prevăzute la articolul 21 din tratat, ADOPTĂ PREZENTA DECIZIE: Articolul 1 Decizia 2010/452/PESC se modifică după cum urmează: 1. articolul 6 se modifică după cum urmează: (a) se introduce următorul alineat: „(1) Șeful misiunii este reprezentantul misiunii. Șeful misiunii poate delega atribuții de administrare legate de personal și de chestiuni financiare unor membri ai perso- nalului misiunii, sub responsabilitatea sa globală.”; (b) alineatul (4) se elimină; 2. la articolul 8, alineatul (3) se înlocuieşte cu următorul text: () JO L 213, 13.8.2010, p. 43. () JO L 248, 17.9.2008, p. 26. „(3)  Condițiile de angajare, precum și drepturile și obli- gațiile personalului internațional şi local se stabilesc prin contractele care urmează să fie încheiate între EUMM Georgia şi membrii personalului vizați.”; . se introduce următorul articol: „Articolul 13a Măsuri juridice EUMM Georgia are capacitatea de a achiziționa servicii şi bunuri, de a încheia contracte şi acorduri administrative, de a angaja personal, de a deţine conturi bancare, de a dobândi şi a înstrăina active şi de a se achita de obligații, precum și de a fi parte la procedurile juridice, după cum este necesar pentru punerea în aplicare a prezentei decizii.”; . articolul 14 se înlocuiește cu următorul text: „Articolul 14 Dispoziții financiare (1) Valoarea de referință financiară destinată acoperirii cheltuielilor aferente misiunii în perioada 15 septembrie 2010-14 septembrie 2011 este de 26 600 000 EUR. Valoarea de referință financiară destinată acoperirii cheltu- ielilor aferente misiunii în perioada 15 septembrie 2011- 14 septembrie 2012 este de 23 900 000 EUR. Valoarea de referință financiară destinată acoperirii cheltu- ielilor aferente misiunii în perioada 15 septembrie 2012- 14 septembrie 2013 este de 20 900 000 EUR. Valoarea de referință financiară destinată acoperirii cheltu- ielilor aferente misiunii în perioada 15 septembrie 2013- 14 decembrie 2014 este de 26 650 000EUR. (2)  Toate cheltuielile sunt gestionate în conformitate cu normele şi procedurile aplicabile bugetului general al Uniunii Europene. (3) Resortisanții statelor terţe, resortisanții țării-gazdă și ai țărilor învecinate sunt autorizați să participe la proceduri de ofertare pentru contracte. Sub rezerva aprobării din partea Comisiei, misiunea poate încheia acorduri de natură tehnică privind furnizarea de echipamente, servicii și spații pentru EUMM Georgia cu statele membre, cu statele terțe parti- cipante şi cu alți actori internaționali.